मुक्तिधाम से लोलावास चौराहे तक बनेगा बाईपास
कई साल पुरानी समस्या का होगा समाधान, करीब एक किमी लंबी तथा 12 फीट चौड़ी होगी सड़क, 24 लाख रुपए होंगे खर्च
भास्करन्यूज | मारवाड़ जंक्शन
कस्बेके बाइपास को लेकर बरसों पुरानी समस्या का समाधान होगा। इसके लिए रविवार को विधायक केसाराम चौधरी ने कस्बे के मुक्तिधाम के पास होते हुए लोलावास चौराहे तक बाइपास सड़क डामरीकरण का शिलान्यास किया। चौधरी ने कहा कि विकास कार्य में धन की कोई कमी नहीं है। सरकार की सोच सकारात्मक है तथा क्षेत्र के विकास के लिए किसी प्रकार की कमी नहीं आने दी जाएगी। इस मौके पर प्रधान सुमेरसिंह कुंपावत, जिला परिषद सदस्य गणपतलाल, कुसुमलता, सरपंच आशा सैनी, पंचायत समिति सदस्य घनश्याम चौधरी, मंजू मेघवाल, गणपत मरलेचा, सुरेश जैन, किशन माली, सुरेश भैरवानी, कल्याणसिंह,महावीरसिंह राजावत, चंदन पुरी, किशन सीरवी आदि मौजूद थे।
जाम से मिलेगी मुक्ति
ज्ञातरहे कि उक्त बाइपास की मांग लंबे समय से की जा रही थी। फाटकों के बंद रहने तथा भारी वाहनों के कारण कस्बे के मध्य में यातायात जाम हो जाने के कारण उक्त बाइपास का उपयोग किया जाता है। परंतु बाइपास कच्चा होने के कारण कई वाहन चालक उस रास्ते पर नहीं जाते थे। अब इस समस्या से निजात मिलेगी।
जनवरी तक बनेगा बाईपास
^अबइस समस्या का अंत होगा। उक्त बाइपास सड़क करीब एक किमी लंबी तथा 12 फिट चौड़ी होगी, जिसकी लागत 24 लाख रुपए की होगी। आगामी जनवरी माह तक यह बन कर तैयार हो जाएगी। -हितेशगौड, जेईएन, सार्वजनिक निर्माण विभाग
मारवाड़ जंक्शन. बाइपास सड़क के शिलान्यास के दौरान उपस्थित विधायक चौधरी अन्य जनप्रतिनिधि।
awa_Deva hin_Deva bho_Deva hin_Deva hin_Deva hin_Deva hin_Deva hin_Deva bho_Deva